recursal/SuperWikiNEXT-32B huggingface dataset:
Mac Pro late 2013.
O **Mac Pro** é unha Estación de Traballo lanzada por Apple, baseada en procesadores Intel Xeon. Apple introduciu o Mac Pro o 7 de agosto do 2006 na WWDC co fin de substituír o Power Mac G5, e en conxunto co novo Xserve completar a transición a Intel.

O Mac Pro, comparado con outras máquinas da época, é de rendemento Alto-Medio. Posúe 2 tabletas de 2 Núcleos de CPU cada unha, 4 compartimentos para disco duro, 2 Unidades de Disco óptico e 8 baías para memoria RAM (soportando un máximo de 32 GB). Existen PC HE(HIGH-END) con placas madre asus (amd2+) que soportan 4 procesadores amd phenom x4 de 4 Núcleos reais, con tecnoloxía de 64 bits e que soportan ata 64gb de memoria ram (DDR3) e un HT (Hyper transport) de máis de 5200MT/s.

O chip de Intel trouxo leves pero notorias melloras a nivel de velocidade. A memoria do sistema es FB-DIMM con dous buses independentes a 800 MHz, 4 baías de PCI express (PCIe), e con 4 portos de SATA para Disco duro a 300 MB/s (comparados cos 3.2gb/s dos SATA II dos PC. O modelo anterior usaba memoria DDR2 a 600 MHz e discos SATA a 150MB/s.

A carcasa do Mac Pro é de aluminio, e é case idéntica á do seu antecesor. As diferenzas radican na nova unidade para CD e a forma de como están organizados os portos I/O, tanto na parte dianteira como na traseira.

O novos Xeon xeran moito menos calor que os G5 que se utilizaban anteriormente, polo cal o tamaño dos ventiladores baixou considerablemente. Isto permitiu deixar máis espazo no gabinete, duplicando o número de unidades de disco duro. A diferenza dos outros modelos de Mac actuais, o Mac Pro non inclúe o receptor de infrarvermellos que teñen os outros modelos, por isto o software como Front Row non pode ser empregado aquí.

Ligazóns externas
-----------------

* Sitio Oficial en español
* Fotos
**My Morning Jacket** é unha banda estadounidense de indie rock formada en Louisville, Kentucky no ano 1998. O grupo está composto polo vocalista e guitarrista Jim James, o baixista Tom Blankenship, o batería Patrick Hallahan, o guitarrista Carl Broemel, e o teclista Bo Koster. O son da banda, enraizado no rock e no country, adoita a ser experimental e psicodélico. O grupo amasou seguidores a partir da década de 2000, en pate debido ás súas actuacións ao vivo.

My Morning Jacket conseguiu o seu primeiro éxito en Europa tras o lanzamento do seu álbum de estrea, *The Tennessee Fire* (1999). O seu seguinte traballo, *At Dawn* (2001), conseguiu unha gran cantidade de seguidores nos Estados Unidos e precedeu a varios cambios na formación. Tras fichar polo gran selo ATO Records, o grupo lanzou dous álbums, *It Still Moves* (2003) e *Z* (2005), sendo este último un grande éxito. O seguinte lanzamento da banda, *Evil Urges* (2008), tivo críticas divididas, mentres que *Circuital* (2011), o seu sexto álbum, tivo unha resposta máis unánime. O seu sétimo álbum, *The Waterfall*, foi lanzado en 2015, seguido por *The Waterfall II* en 2020 e *My Morning Jacket* en 2021.

Discografía
-----------

### Álbums

| Álbum | Ano | Selo |
| --- | --- | --- |
| *The Tennessee Fire* | 1999 | Darla Records |
| *At Dawn* | 2001 | Darla Records |
| *It Still Moves* | 2003 | ATO Records |
| *Z* | 2005 | ATO Records |
| *Evil Urges* | 2008 | ATO Records |
| *Circuital* | 2011 | ATO Records |
| *The Waterfall* | 2015 | ATO Records |
| *The Waterfall II* | 2020 | ATO Records |
| *My Morning Jacket* | 2021 | ATO Records |

Notas
-----

1. ↑  "My Morning Jacket turns up heat - The Boston Globe". *archive.boston.com* (en inglés). Consultado o 2022-11-05.

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q684097
* WorldCat
* VIAF: 148132500
* AllMusic: mn0000520583
* BIBSYS: 6018239
* BNF: 15028781z
* Discogs: 100346
* GND: 10328207-5
* ISNI: 0000 0000 9974 9759
* LCCN: no2003113428
* MusicBrainz: ID
* NKC: xx0188614
* RocksBackpages: my-morning-jacket
* Songkick: 408208
* SUDOC: 156624257

 |
O **metronidazol** é un antibiótico activo fronte a diversos tipos de bacterias e outros microorganismos anaerobios. É unha molécula que entra no citoplasma celular por difusión pasiva. Os microorganismos anaerobios ou microaerófilos (bacterias e protozoos, cun potencial redox suficientemente negativo transfiren un electrón ao metronizadol. Isto xera un produto intermedio que produce danos no xenoma bacteriano. Foi comercializado baixo o nome de *Flagyl*.

Espectro de acción
------------------

Metronidazol é activo fronte a protozoos anaerobios (Trichomonas vaginalis, Entamoeba histolytica, Giardia lamblia e Balantidium coli); así coma bacterias anaerobias (Bacteroides fragilis, Parabacteroides, Fusobacterium, Prevotella, Porphyromonas, Bilophila, Desulfovibrio, Clostridium e Peptostreptococcus). Gardnerella vaginalis e Helicobacter pylori poden ser sensibles ao metronidazol. En condicións estritas de anaerobiose podería ser activo fronte a Escherichia coli, Proteus e Klebsiella. Presenta actividade residual fronte a Treponema pallidum.

Dosificación
------------

A dose habitual é de 15 miligramos por quilogramo de peso (en torno a 1 gramo) na primeira dose, seguido de 7,5 miligramos por kg de peso, cun máximo de 4 gramos ao día. Existen formulacións orais e intravenosas. A dose debe ser reducida en insuficiencia renal grave (filtrado glomerular estimado menor de 10).

Véxase tamén
------------

### Bibliografía

* Guía de terapéutica antimicrobiana (2015). Josep Mensa Pueyo. ISBN 978-84-88825-15-5.

|  |  |
| --- | --- |
| Control de autoridades | 
* Wd: Q169569
* EBID: ID
* MAG: 2777396551

 |

|  |  |
| --- | --- |
| Identificadores | 
* ATC: P01AB01
* CAS: 443-48-1
* ChEBI: 6909
* ChEMBL: CHEMBL137
* ChemSpider: 4029
* DrugBank: 00916
* DTXSID: DTXSID2020892
* ECHA: 100.006.489
* HMDB: HMDB0015052
* IUPHAR: 10914
* KEGG: D00409
* MeSH: D008795
* MeSH: D02.640.672.500
* NDF-RT: N0000146194
* PubChem: 4173
* RxNorm: 6922
* UMLS: C0025872
* UNII: 140QMO216E

 |

---

|  |  |
| --- | --- |
| Este artigo tan só é un bosquexo |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Luís Carrera Pásaro**, nado en 1949 en Castro de Rei e finado en Vigo en 2014, foi un economista e político galego.

Traxectoria
-----------

### Carreira

Licenciouse en Económicas na Universidade Complutense de Madrid. En 1971 empeza a traballar para o Banco Hispano Americano, co que é destinado a oficinas en Madrid, Barcelona e A Coruña. En 1979 pasa á Banca Mas, e en 1982 á Caja de Ahorros de Extremadura, onde xa acada un posto de subdirector da compañía. En 1987 dá o salto á empresa pública, e convértese en presidente da Sociedad para el Desarrollo Industrial de Extremadura (o equivalente estremeño de Sodiga), cargo que ocupará ata 1989.

Nese ano pasa a ser director xeral de Caixa Ourense, posición que ocupará ininterrompidamente ata a fusión desta caixa de aforros coas outras caixas do sur de Galicia. Así, en 1999 será director xeral adxunto do grupo formado por Caixavigo e Caixa Ourense, e a partir de 2000, da marca xa coñecida como Caixanova. En 2004 abandonou o posto logo de filtrarse a súa posible fichaxe por Caja España, aínda que esta fichaxe nunca se chegou a producir. Posteriormente dedicouse á consultoría en temas bancarios.

### Partido Popular

En xaneiro de 2009 anunciou o seu paso á política activa encabezando a lista do Partido Popular pola provincia de Ourense nas eleccións galegas, se ben non era militante desa formación. A comezos de febreiro, tan só un mes despois, foi apartado da carreira electoral logo de que se soubese que tiña débedas con Facenda.

Notas
-----

1. ↑  "Muere Luis Carrera Pásaro, exdirector de Caixa Ourense". *Faro de Vigo*. 8/02/2014. Consultado o 16/04/2022.
2. ↑  Luis Carrera abandona Caixanova un mes después de aspirar a dirigir Caja España, *ABC*, 2/1/2004
3. ↑  Luis Carrera Pásaro: ‘En el PP me encandilaron con un proyecto ilusionante y riguroso, y dije que sí’ Arquivado 01 de outubro de 2009 en Wayback Machine. *La Región, 17/1/2009*
4. ↑  Feijoo retira de la lista al número uno por Ourense por irregularidades con Hacienda Arquivado 09/02/2009, en Wayback Machine. *La Voz de Galicia*, 5/2/2009
**Josef Marchet**, nado en Glemone o 23 de xullo de 1902 e finado en Udine a 8 de maio de 1966, foi un sacerdote, lingüista e escritor friulano.

Vida
----

Estudou no Seminario de Udine e en 1925 foi consagrado sacerdote proseguindo os seus estudos de literatura clásica e moderna na Universidade Católica de Milán, licenciándose en 1935 e marchando logo a Abisinia como capelán militar. Tras volver ó Friuli ensinou no Seminario de Udine ata que en 1944 as autoridades desterrárono. Tras a guerra inspira o grupo poético La Risultive formado en 1949 e convértese no gran sostedor e teórico da autonomía friulana, reivindicando a lingua friulana como un medio de comunicación moderno.

Foi un dos fundadores e director do semanario *La Patrie dal Friûl*, o único periódico escrito integramente en friulano. Desde 1961 foi tamén tamén director da revista literaria *Sot la nape*; é tamén o autor da primeira gramática da lingua friulana.

Obras
-----

* *Lineamenti di grammatica friulana* (1952)
* *La scultura lignea in Friul* (1956)
* *Letaris ai furlans* (1966 i 1991)
* *Le chiesette votive del Friuli* (1971 e 1982)
* *Cuintristorie dal Friûl* (1974)
* *Lis predicjis dal muini* (1975)
* *I lunaris di pre Bepo* (1976)
* *La Patrie* (1976)

|  |  |
| --- | --- |
| Control de autoridades | 
* Wd: Q3397447
* WorldCat
* VIAF: 27057351
* BAV: ADV11610488
* BNF: 11184285v
* FAST: 37107
* GND: 118915991
* ICCU: CFIV164614
* ISNI: 0000 0001 0881 3653
* LCCN: n79063389
* OL: OL1691052A
* SUDOC: 134549325

 |
**María Jesús Souto Blanco**, nada en Lugo o 13 de maio de 1964, é unha historiadora galega.

Traxectoria
-----------

Licenciada en Xeografía e Historia pola Universidade de Santiago de Compostela (1987) e doutorada en Historia Contemporánea (1997). Foi profesora asociada na Universidade de Angers (1989-1990), profesora no programa de doutoramento Humanidades da Universidade de Santiago de Compostela (1999-2000), bolseira colaboradora do proxecto da Universidade de Santiago (1993-1995). Colaborou no proxecto da USC "As elites políticas na Galicia urbana no primeiro terzo do século XX" (1996-1998) e no proxecto "Elites, representación política e redes clientelares na Galicia do primeiro terzo do século XX" (1999-2001).

Obras
-----

* *La represión franquista en la provincia de Lugo (1938-1940)*, 1998.
* *Los apoyos al régimen franquista en la provincia de Lugo (1936-1940). La corrupción y la lucha por el poder*, 1999.

### Artigos

* "La Universidad de Santiago de Compostela, 1857-1936" en *Revista Galega do Ensino*, número 2, maio, 1996.
* "Proceso Vega Barrera. Consejo de Guerra y antecedentes", en *Unión Libre* nº 2, 1997.
* "Lugo entre 1900 y 1940" en *Libro de Oro de Lugo*, 1998.

Véxase tamén
------------

### Ligazóns externas

* Ficha en galegos.info
**Luís Benito Chao Sobrino**, nado en Lebosende (Leiro) o 4 de maio de 1869 e finado en Ribadavia o 6 de xullo de 1938, foi un comerciante e político galego.

Traxectoria
-----------

De novo aprendeu a tocar o acordeón e despois foi organista da igrexa da Magdalena. Trasladouse a Padrón para aprender o oficio de prateiro e desois abreu un taller de pratería en Ribadavia. Dedicouse tamén ao comercio de tecidos e despois a funeraria. Logo na morte do seu cuñado Serafín Rodríguez, fíxose cargo de seu estudio de fotografía. Foi nomeado alcalde de Ribadavia por Real Orde en 1918. Renunciou en maio dese ano.

|  |  |  |
| --- | --- | --- |
| Predecesor:**Celso López Rivas** |  **Alcalde de Ribadavia** 1918 | Sucesor:**Eduardo García Penedo** |

Vida persoal
------------

Casou con Asunción Rodríguez Rodríguez e foi pai de Emilia, José, Antonia, Ángeles, Luís, Camilo, Serafín, Gloria, Teresa, Asunción, Antonia e Emilio Chao Rodríguez.

Notas
-----

1. ↑  *El Pueblo Gallego*, 7-7-1938, p. 5.
2. ↑  *La Voz de Galicia*, 12-1-1918, p. 2.
3. ↑  *Centro Gallego*, 31-5-1918, p. 2.

Véxase tamén
------------

### Bibliografía

* Eiján, S. (1-11-1938). "Don Luís Chao Sobrino". *El Eco Franciscano* **LV** (1077): 19–21.  `|data-acceso=` require `|url=` (Axuda)

### Ligazóns externas

* Luis Chao Sobrino, 1ª generación
**María Jesús Escudero Lago** é unha política galega do PSdeG-PSOE.

Traxectoria
-----------

Nas eleccións municipais de 2003 encabezou a candidatura do PSdeG-PSOE á alcaldía de Mos e foi elixida alcaldesa cun goberno de coalición co BNG. Volveu ser elixida alcaldesa nas municipais de 2007 outra vez co apoio do BNG. O 12 de decembro de 2008 a portavoz do PPdeG Nidia Arévalo encabezou unha moción de censura co apoio do concelleiro Gerardo Alonso, tránsfuga do PSdeG. Despois dun tenso pleno no que centos de veciños se manifestaron en contra da moción, Nidia Arévalo converteuse en alcaldesa de Mos.

|  |  |  |
| --- | --- | --- |
| Predecesor:**Ramón Alonso Fernández** |  **Alcaldesa de Mos** 2003 - 2008 | Sucesor:**Nidia Arévalo Gómez** |

Notas
-----

1. ↑  Aprobada la moción de censura en Mos que coloca como alcaldesa a Nidia Arévalo (PP)

Véxase tamén
------------

### Outros artigos

* Eleccións municipais en Mos

### Ligazóns externas

* "En esta lista van personas de mi total confianza como iban en la anterior" Entrevista en *Faro de Vigo* *(en castelán)*
* María Jesús Escudero Lago, Alcaldesa de Mos: "É hora de porlle punto e final ó desorden urbanístico en Mos" Entrevista en *Faro de Vigo* *(en castelán)*
**Mette Frederiksen**, nada en Aalborg o 19 de novembro de 1977, é unha política dinamarquesa do Partido Socialdemócrata e primeira ministra de Dinamarca dende o 27 de xullo de 2019. Foi membro do Folketing entre 2014 e 2015. O 28 de xuño de 2015 sucedeu a Helle Thorning-Schmidt como dirixente do Partido Socialdemócrata.

Traxectoria
-----------

Frederiksen naceu en Aalborg; o seu pai era tipógrafo e a súa nai era profesora. Estudou no instituto Aalborghus Gymnasium; posteriormente cursou administración e ciencias sociais na Universidade de Aalborg. Despois de graduarse en 2000, traballou como asesora de mocidade para LO, a confederación dinamarquesa de sindicatos.

Frederiksen foi elixida como parlamentaria polo distrito de Copenhague nas eleccións xerais que tiveron lugar o 20 de novembro de 2001. Despois de ser elixida foi nomeada voceira do seu partido para a cultura, os medios de comunicación e a igualdade de xénero. Converteuse na voceira do seu partido para asuntos sociais tralas eleccións parlamentarias de 2005. Tamén tralas eleccións de 2005, pasou a ocupar o cargo de vicepresidenta do grupo parlamentario do Partido Socialdemócrata.

En maio de 2010, descubriuse que a filla de Frederiksen xunto con varios fillos doutros políticos prominentes do Partido Socialdemócrata, estudaba nun colexio privado. Frederiksen e os seus colegas foi acusada de hipocrisía pola prensa dinamarquesa, xa que unha das políticas clave do seu partido era a promoción do ensino público. Ademais en 2005 Frederiksen criticara abertamente os proxenitores que enviaban os seus fillos a colexios privados. Frederiksen respondeu as críticas afirmando que a súa opinión sobre a educación privada cambiara dende os seus comentarios en 2005, e que o que sería hipócrita pola súa parte sería pór a súa carreira política por riba do que máis podía beneficiar a súa filla.

Notas
-----

1. ↑  "Portræt: Mette Frederiksen skal finde sin egen vej". Politiken. Consultado o 22 de xuño de 2015.
2. 1 2 3 4 5 6 7  "Folketing biography". Folketing. Arquivado dende o orixinal o 05 de xuño de 2011. Consultado o 2 de febreiro de 2010.
3. 1 2 3  "Opposition under fire for picking private schools". The Copenhagen Post. 11 de maio de 2010. Arquivado dende o orixinal o 20 de xaneiro de 2011. Consultado o 17 de maio de 2010.
4. ↑  "Mette Frederiksen: Min datter kommer først". Politiken. 6 de maio de 2010. Arquivado dende o orixinal o 09 de maio de 2010. Consultado o 19 de maio de 2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mette Frederiksen Modificar a ligazón no Wikidata*** |

### Ligazóns externas

* Páxina persoal
* Biografía por CIDOB *(en castelán)*

|  |  |  |
| --- | --- | --- |
| Predecesor:**Lars Løkke Rasmussen** |  **Primeira ministra de Dinamarca** Dende 2019 | Sucesor:' |

* Portal:Dinamarca
* Portal:Muller

|  |  |
| --- | --- |
| Control de autoridades | 
* Wd: Q5015
* WorldCat
* VIAF: 307233552
* BRE: 5888474
* GND: 1130430634
* ISNI: 0000 0004 2878 4759
* LCCN: no2019084222
* Munzinger: 00000031736
* Treccani: mette-frederiksen

 |
**Iván Cabrera Trigo**, nado en Xinzo de Limia o 13 de agosto de 1984 , é un bombeiro e modelo galego.

Traxectoria
-----------

Diplomado en enfermería, aprobou unhas oposicións a bombeiro e comezou a traballar nos servizos de extinción da súa comarca. En xaneiro de 2006 resultou elixido Míster Ourense e ao ano seguinte venceu no concurso de *Guapo de España*, un certame paralelo ao de Míster España, e onde participou representando a Aragón por consello da súa axencia. A partir desa primeira elección comezou a compaxinar o seu traballo de bombeiro co de modelo para empresas e casas comerciais. En marzo de 2008 resultou elixido Míster Universo no certame anual celebrado en Santo Domingo.

Como modelo ten desfilado ocasionalmente en Nova York e Miami. Tamén foi xogador do Antela FC, o equipo de fútbol a súa vila natal.

En 2019 presentouse ás eleccións municipais de Xinzo na candidatura do PP, mais non foi elixido concelleiro.

Notas
-----

1. ↑  Abelenda, A. (1/12/2018). "Míster Universo y padre modelo". *La Voz de Galicia*.
2. 1 2  Santos, Ágatha de (18/3/2008). "IVÁN CABRERA TRIGO, Mister Universo: "Nunca dejaría mi trabajo de bombero por la moda"". *Faro de Vigo* (en castelán).
3. ↑  Torres, Patricia (18/3/2008). "Míster Universo 2008: "No haré nunca un desnudo integral por respeto a mis padres"". *20minutos* (en castelán). Consultado o 29/3/2020.
4. ↑  Palomanes, Paula (10/5/2019). "Iván Cabrera: "Voy de número 11 pero involucrado estoy como el dos"". *La Región* (en castelán). Consultado o 29/3/2020.
**María José Rubio Vidal**, nada en 1956, foi conselleira de Sanidade no Goberno galego dende o 4 de agosto de 2005 ata o 20 de abril de 2009 durante toda a VII Lexislatura autonómica presidida por Emilio Pérez Touriño.

Traxectoria
-----------

Licenciada en Medicina pola Universidade de Santiago, realizou un máster universitario en Xerencia de Áreas Sanitarias na Universidade Complutense (1990-1992).

É inspectora médica no corpo sanitario dende 1987 e ocupou diversos cargos de xestión primeiro no Insalud e logo no Servizo Galego de Saúde. Foi directora da Oficina de Coordinación de Transplantes de Galicia. É membro do foro sanitario da Fundación Iniciativas 21 e relatora do capítulo correspondente á situación sociosanitaria e da Asociación de Economía da Saúde (AES).
Desde 1996 ata 2001 desempeñou o cargo de subdirectora xeral do Programa de Atención Sociosanitaria da Consellería de Sanidade e, desde 2001 ata o seu nomeamento como conselleira, foi xefa da Unidade de Concertos da Dirección Provincial do Servizo Galego de Sáude na Coruña; posto ao que regresou en setembro de 2009.

Durante o seu mandato á fronte da Sanidade Pública Galega disolvéronse as Fundacións Hospitalarias creadas polo PPdeG e integrouse a todo o seu persoal no Servizo Galego de Saúde; aprobouse a Lei de Saúde de Galicia, aínda hoxe vixente na súa totalidade e que leva implícito o aseguramento público universal; púxose en marcha a historia clínica electrónica (Ianus) e a ereceita ou receita electrónica; implantouse a dixitalización das probas diagnósticas; ampliouse a capacidade resolutiva da Atención Primaria; deseñouse un Plan de Infraestruturas Sanitarias dotado con 1.300 millóns de euros en cinco anos; acordouse cos sindicatos un sistema de carreira profesional definitivo; implantouse o Plan de Atención Integral á Saúde da Muller coa posta en marcha da humanización do parto e de 18 guías prácticas pensadas por profesionales multidisciplinares para as mulleres; ampliouse o calendario vacinal; púxose en marcha o Programa de Actividades Saudables, Exercicio e Alimenntación (PASEA) e o de Concellos Saudables; centralizáronse os laboratorios de saúde pública para a posta en marcha dunha rede financiada pola Unión Europea; e integrouse o Hospital Naval de Ferrol na rede do Servizo Galego de Saúde; saneouse unha débeda de máis de 400 millóns de euros; púxose en marcha o sistema de compras integradas; e os consellos de participación cidadá, así como o proxecto de queixas e reclamacións do sistema sanitario público galego; entre outras actuacións.

|  |  |  |
| --- | --- | --- |
| Predecesor:**José Manuel González Álvarez** |  **Conselleira de Sanidade** 2005 - 2009 | Sucesor:**Pilar Farjas** |

Véxase tamén
------------

### Bibliografía

* *Dicionario biográfico de Galicia*. Ir Indo Edicións. 2010-2011.

### Ligazóns externas

* Biografía de María José Rubio, en Consellería de Sanidade.
O **masacre de Granada de 1066** foi a máis sanguenta matanza de xudeus sefardís perpetrada polos musulmáns na Península Ibérica.

Historia
--------

O 30 de decembro de 1066 (9 de tevet de 4827 no calendario hebreo) un xentío irrompeu na Alhambra de Granada, que nese momento estaba baixo poder musulmán en Al-Ándalus. A revolta acabou coa crucifixión do visir xudeu Iusuf ibn Nagrela (fillo de Semuel ibn Nagrella) e o masacre da maior parte da poboación xudía da cidade: "Máis de 1500 familias xudías, é dicir, ao redor de 4000 persoas, morreron nun día". Esta foi a primeira persecución aos xudeus da Península baixo o goberno islámico.

Notas
-----

1. ↑  Granada por Richard Gottheil, Meyer Kayserling, *Jewish Encyclopedia*. 1906 ed.
2. ↑  Lucien Gubbay (1999). *Sunlight and Shadow: The Jewish Experience of Islam*. Nova York: Other Press. p. 80. ISBN 1-892746-69-7.
3. ↑  Norman Roth (1994). *Jews, Visigoths, and Muslims in Medieval Spain: Cooperation and Conflict*. Países Baixos: E. J. Brill. p. 110. ISBN 90-04-09971-9.

Véxase tamén
------------

### Outros artigos

* Reino de Granada
Coordenadas: 39°36′12″N 105°04′29″O﻿ / ﻿39.60333, -105.07472

Vista aérea do instituto de Columbine.
O **masacre de Columbine** foi un tiroteo nun colexio que ocorreu o 20 de abril de 1999, no instituo de Columbine, no estado de Colorado. Ademais do tiroteo, o plan incluía un ataque con bombas para facer estoupar os extintores, con tanques de propano dispostos na cafetería e 99 dispositivos explosivos. Os perpretadores foron os estudantes Eric Harris e Dylan Klebold, que asasinaron 12 alumnos e un mestre. Tamén feriron outras 21 persoas, e tres máis que resultaron feridas cando tentaban escapar do colexio. Despois, ámbolos dous cometeron suicidio.

Malia que os motivos non quedaron claros, crese que pretendían rivalizar e superar o atentado de Oklahoma City, así como outros incidentes mortais que ocorreron nos Estados Unidos na década de 1990. O ataque foi descrito polo *USA Today* como un "ataque suicida [que foi] planeado como un ataque terrorista de bombardeos errado." O masacre foi considerado como o máis "sanguento tiroteo na historia dos Estados Unidos."

Notas
-----

1. ↑  "Columbine High School". Consultado o 21 de abril de 2015.
2. ↑  "columbine high school shootings". Consultado o 21 de abril de 2015.
3. ↑  Lamb, Gina (17 de abril de 2008). "Columbine High School". *The New York Times*.
4. ↑  Donaldson James, Susan (13 de abril de 2009). ABC News, ed. "Columbine Shootings 10 Years Later: Students, Teacher Still Haunted by Post-Traumatic Stress".
5. ↑  "10 years later, the real story behind Columbine". 14 de abril de 2009.
6. ↑  Aviva Shen (14 de decembro de 2012). ThinkProgress, ed. "A Timeline Of Mass Shootings In The US Since Columbine". Arquivado dende o orixinal o 30 de abril de 2016. Consultado o 12 de decembro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Masacre de Columbine***  |

### Outros artigos

* *Bowling for Columbine*

### Ligazóns externas

* Columbine Review Commission Report
* Video of the evacuation in progress, Second video of the evacuation (KUSA-TV (9News) news coverage via CNN)
* aColumbine Site
* Columbine Memorial

|  |  |
| --- | --- |
| Control de autoridades | 
* Wd: Q473845
* EBID: ID
* LCCN: sh2007004696

 |
**José Ambrós Gordillo**, nado en Badaxoz o 6 de maio de 1900 e finado en Ferrol o 25 de agosto de 1936, foi un mestre e político español.

Traxectoria
-----------

Mestre en Mañón. En 1934 foi nomeado mestre da escola de Porto do Cabo en Vilarrube (Valdoviño). Membro da FETE da UGT e militante de Izquierda Republicana. Co golpe de Estado do 18 de xullo de 1936 foi detido. Foi asasinado polos franquistas o 25 de agosto de 1936 e a súa morte foi rexistrada a mans da "Fuerza Pública".

Recoñecementos
--------------

O 25 de xuño de 2005 os veciños de Pantín colocaron na escola unitaria unha placa de homenaxe aos mestres represaliados en 1936 Frutos Burgos Ramos, Reinaldo Sarria Delgado, José Ambrós Gordillo, Manuel López González e Joaquín Pérez Garre.

Notas
-----

1. ↑  *Primer escalafón de maestros de escuelas nacionales existentes en 31 de diciembre de 1933*. Madrid: Ministerio de Instrucción Pública y Bellas Artes. 1934. p. 119.
2. ↑  *El Compostelano*, 23-4-1934, p. 1.
3. ↑  "Memoria de un hombre bueno", *La Voz de Galicia*, Ferrol, 24-6-2005, p. 12.

Véxase tamén
------------

### Ligazóns externas

* 

* José Ambrós Gordillo na páxina web *Nomes e Voces*.
Para outras páxinas con títulos homónimos véxase: Marca.
Unha marca da empresa BMW.
Unha **marca comercial**, ás veces demnominada simplemente **marca**, é unha identificación comercial primordial e/ou o conxunto de varios identificadores cos que se relaciona e ofrece un produto ou servizo no mercado.

Características
---------------

É un erro común confundir o concepto de **logo** como un sinónimo de marca, sendo a principal diferenza para unha **marca** que esta debe ser construída máis alá da representación visual que identifica a unha empresa ou organización.

Un **logo** pode ser a msma **marca**, ou ser o identificador principal da mesma en conxunto con outros signos como o *nome único*, unha *frase de venda*, *grafismos secundarios*, *iconografía*, *ton de comunicación* etc.

Cómpre subliñar que non todo **logo** cualifica para ser denominado marca, mentres que unha marca debe no seu sistema comercial máis mínimo non prescindir dun logo.

Notas
-----

1. ↑  **marca**, 3ª acepción no dicionario da RAG.

Véxase tamén
------------

### Bibliografía

* Klein, Naomi (2012): *No logo. El poder de las marcas*Arquivado 05 de marzo de 2016 en Wayback Machine.. Barcelona: Ediciones Paidós Ibérica, S. A. / Buenos Aires: Editorial Paidós, SAICF. ISBN 978-950-12-5700-7.

### Outros artigos

* Marca rexistrada
* Logotipo
* Mercadotecnia
* Publicidade

---

|  |  |
| --- | --- |
|  |  *Este artigo sobre economía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**María de los Ángeles Vázquez**, nada en Mondoñedo en 1878 e finada en Buenos Aires o 29 de outubro de 1912, foi unha xornalista e escritora galega.

Traxectoria
-----------

Publicou os seus primeiros escritos en *El Reparador*, *La Voz Mindoniense*, *El Diario de Mondoñedo*, *El Baluarte de Galicia* e *El Correo de Lugo*. Residiu algún tempo en Madrid e despois emigrou a Arxentina. En Buenos Aires publicou poemas nos periódicos *El Porvenir Intelectual* e *El Nuevo Serafín*. Foi fundadora e despois presidenta do Ateneo Rosalía de Castro de Buenos Aires, correspondente de *Gaceta de Galicia* e dirixiu a revista *Galicia* (1905).

Obras
-----

* *Memorias de Mondoñedo*, 1904.

* *Do noso lar*, 1905.

Notas
-----

1. ↑  "Una poetisa mindoniense" en *El Regional*, 9-8-1902, p. 2.

Véxase tamén
------------

### Bibliografía

* Couceiro Freijomil, Antonio (1951-53). *Diccionario Bio-bibliográfico de Escritores* (en castelán) **III**. Bibliófilos Gallegos. p. 467.
* "Vázquez, María dos Anxos". *Dicionario biográfico de Galicia* **3**. Ir Indo Edicións. 2010-2011. p. 299.
**José Antonio Castro Sousa**, nado en Venezuela en 1956, é un empresario galego que desenvolveu a súa carreira en Barcelona.

Traxectoria
-----------

Castro Sousa desenvolveu a maior parte da súa vida profesional en Barcelona. Comezou na construción, na empresa familiar chamada Construcciones Castro. Sen abandonar a firma orixinal, fíxose accionista e conselleiro da pequena entidade financeira Fibanc, e entre 1999 e 2002 mercou a maior parte das accións do grupo hoteleiro Hesperia. Dela, que ten unha rede de 37 establecementos en propiedade e en franquía, controla máis da metade do accionariado e é ademais presidente do consello de administración. Hesperia controla ademais a cuarta parte das accións de NH Hoteles, un grupo tamén dedicado á hostalaría, e onde Amancio Ortega tamén é un importante accionista.

Ademais é o segundo accionista e vicepresidente do banco de investimento Bankpyme e forma parte do seu consello de administración e do de Fira 2000, a empresa encargada da ampliación da Fira de Barcelona. No eido da inmobiliaria e a construción, ten intereses en Vigo (Leira do Conde, os terreos do Grupo de Empresas Álvarez ou o Barrio do Cura) e en Barcelona, entre outros lugares.

Notas
-----

1. ↑  El dueño de Hesperia pacta la compra del lujoso Barrio do Cura a Karpin en Vigo, El País, 29.01.08
**María del Mar Rominguera Salazar**, nada en Ceuta o 18 de xuño de 1966, é unha política española membro do Partido Socialista Obrero Español. Foi senadora pola Provincia de Zamora na IX lexislatura e deputada pola mesma demarcación na Xª, XIª, XIIª e XIIIª lexislaturas.

Traxectoria
-----------

É licenciada en dereito, avogada e secretaria xeral da agrupación socialista local de Zamora.

En agosto de 2011 substituíu no Senado a Ana Sánchez Hernández. O 20 de novembro dese mesmo ano, nas Eleccións xerais, foi elixida deputada pola Provincia de Zamora ao Congreso dos Deputados. Foi reelixida nas Eleccións xerais de 2015, nas Eleccións xerais de 2016 e nas Eleccións xerais de abril de 2019.

No Congreso foi voceira da Comisión de Fomento.

Notas
-----

1. ↑  "Rominguera Salazar, María del Mar". Congreso dos Deputados.
2. ↑  "Mar Rominguera Salazar". *socialistasdelcongreso.es*. Arquivado dende o orixinal o 12 de setembro de 2017. Consultado o 28 de marzo de 2018.

Véxase tamén
------------

### Ligazóns externas

* Ficha na páxina web do Senado
Mapa das tribos ástures.
Tabula Lougeiorum.
Os **lougueos** (en latín: *louguei*) eran unha antiga tribo celta de Gallaecia, un pobo ástur que viviu no leste da actual Galicia, na serra dos Ancares, no Bierzo e ao oeste do río Burbia. Eran veciños dos lugones, que habitaban no leste, na actual Asturias.

No Museo Arqueolóxico e Histórico Castelo de Santo Antón consérvase a *Tabula Lougeiroum* do século I, unha táboa de bronce que foi descuberta en 1983 na serra do Courel e que recolle o acordo asinado entre un representante de Roma e a comunidade dos louguei. Grazas ao contido epigráfico e empregando a datación consular pódese datar con absoluta precisión no ano 1 d.C. tendo en conta que este foi o ano do consulado de Caio César e Lucio Emilio Paulo.

> 
> 
> C(aio) Caesare Aug(usti) F(ilio) (et) L(ucio) Aemilio Paullo Co(n) S(ulibus) / Ex Gente Asturum Conventus Arae / August(a)e / Civitas Lougeiorum Hospitium Fecit Cum / C(aio) Asinio Gallo Libereis Posterosque Eius Sibi Libe / Reis Postereisque Suis Patronum Cooptarunt / Isque Eos In Fidem Clientelamque Suam Suo / Rumque Recepit / Egerunt Legati / Silvanus Clouti / Nobbius Andami.
> Sendo cónsules Caio César, fillo de Augusto, e Lucio Emilio Paulo, a comunidade dos Lougeios, pertencente ao convento de Ara Augusta no pobo dos ástures, fixo un pacto de hospitalidade con Caio Ansio Galo, cos seus fillos e descendentes. Cooptárono a el, aos seus fillos e descendentes como patronos para os seus propios fillos e descendentes. E el recibiunos na amizada e clientela súas e dos seus. Deron fe os legados Silvano, fillo de Clouto, e Napio, fillo de Andamo.
> *Tabula Lougeiroum*. Ano 1 d.C. Procedencia descoñecida
>

Notas
-----

1. ↑  Walbrecht, Donald A. *Ad Britannia: First Century Roman Invasion of Britain Book One Ad 23 to 52*. Consultado o 14 de xuño de 2020.
2. ↑  Smith, David James. *Only a Celtic Quarrel*. Consultado o 14 de xuño de 2020.
3. ↑  Momsen, Theodor (1892). *The Chronography of 354 AD. Part 8: Consular feasts from the fall of the kings to AD 354. MGH Chronica Minora I*. pp. 50–61.
4. ↑  Pereira Menaut, Gerardo (1984). *Nueva tabula patronatus del Noroeste de Hispania. Actas del II Coloquio Gallego de Estudios Clásicos*.

Véxase tamén
------------

### Outros artigos

* Lista de tribos celtas

| * v
* c
* e
Pobos galaicos e ástures |
| --- |
| Galaicos bracarenses | Anfílocos · · Avobriguenses · Bibalos · Brácaros · Callaecos · Coelernos · Equaesos · Grovios · Helenos · Interamnicos · Leunos · Límicos · Luancos · Lubenos · Nebisocos · Narbasos · Nemetatos · Quarquernos · Seurbos · Tamaganos · Turodos |  |
| Galaicos lucenses | Albións · Arróns · Ártabros (Brigantinos · Lapatiancos) · Baeduos · Cibarcos · Cilenos · Caporos · Egobarros · Iadovos · Lemavos · Nerios · Poemanos · Praestamarcos · Seurros · Supertamarcos |
| Ástures | Amacos · Bedunienses · Brigaecinos · Guigurros · Lancienses · Lougueos · Lugones · Orniacos · Pésicos · Saelinos · Superatios · Tiburos · Zoelas |
| Outros | Oestrimnios · Saefes |
**Mercedes Tunubalá Velasco**, máis coñecida como **Mamá Mercedes** ou **Mercedes Tunubalá**, nada en Silvia, Cauca, o 17 de novembro de 1974, é unha economista colombiana do pobo misak especializada en Proxectos de Investimento quen o 27 de outubro de 2019 se converteu na primeira muller indíxena en ser elixida alcaldesa de Silvia, Cauca. Comparte coa indíxena u'wa Aura Benilda Tegría Cristancho a honra de seren as dúas primeiras mulleres indíxenas alcaldesas elixidas popularmente en Colombia.

Traxectoria
-----------

*Mamá Mercedes* naceu na Vereda Campana do concello de Silvia (leste do Cauca) no seo do pobo misak, filla de "Mamá Julia" e "Taita Manuel".

Estudos
-------

Estudou Economía na Universidade del Valle e especializouse en Proxectos de Investimento na Seccional Cali da Universidade Libre (Colombia).

Primeira alcaldesa misak
------------------------

Mercedes Tunubalá foi elixida alcaldesa de Silvia, Cauca polo Movemento Autoridades Indíxenas de Colombia, Aico, o 27 de outubro de 2019. A súa campaña denominouse "Muller fiando goberno para a vida".

Notas
-----

1. ↑  Espinosa Borrero, Miguel Ángel. "La lucha de la primera mujer misak en llegar a una alcaldía en el país". Consultado o 30 de octubrede 2019.
2. ↑  Agencia de noticias Univalle. "‘Mamá Mercedes’ nueva alcaldesa de Silvia, Cauca". Consultado o 30 de octubrede 2019.

* Portal:Colombia
* Portal:Muller
**Madduwattas** ou **Madduwatta** (forma grega probabelmente Madiates) foi rei de Zippasla e despois de Arzawa (despois do -1400 ata aproximadamente o -1350).

Era un gobernador local que loitou en Lukka (Lícia) contra un home vido cos seus de Ahhiya (Ahhiyuwa = Acaia) de nome Attarisiya (Attarisiyas) pero foi derrotado, e Madduwattas refuxiouse en territorio hitita e foille retornada a rexión de Zippasla co título real, pero baixo a condición de que tiña que usar o país como base contra Arzawa. Madduwattas fíxoo pero, atacando pola súa propia iniciativa, foi derrotado por Kupanta-Kurunta, que ocupou Zippasla, e tivo que fuxir outra vez ao reino Hitita.

O rei hitita tivo que acudir a socorrer ao seu vasalo, derrotou a Arzawa e restaurou a Madduwattas.

Attarisiyas volveuno en atacar e o rei fuxiu por terceira vez a territorio hitita. Os hititas enviaron outro exército, que expulsou a Attarisiyas, pero desta vez ficou no país.

Máis tarde, Dalawa (a licia Tlawa, nome clásico Tlos) e Hunduwa rebeláronse, Madduwattas suxeriu que o exército hitita (dirixido por Kisbapili) atacase Hunduwa e el mesmo atacaría Dalawa. En realidade Madduwattas aliouse con Dalawa e, coa súa axuda, fixo caer a Kisnapili nunha trampa e exterminou o exército hitita.

Entón fíxose independente en Zippasla e casou coa filla do rei de Arzawa e non tardou en se apoderar deste reino, pero mantivo a aparencia de lealdade aos reis hititas.

Tudhaliyas, o rei hitita ordenoulle esmagar a revolta de Hapalla, e Madduwatas fíxoo, pero forzou a Hapalla a ofrecerlle lealdade a el mesmo. Despois incorporou Pitassa ao seu reino (Pitassa estaba preto dos dominios hititas).

Despois, en tempo do rei hitita Arnuwandas I, Madduwattas aliouse co seu antigo inimigo Attarisiyas e invadiu Alashiya (Chipre), dominando toda a Asia Menor occidental.

Sobre o -1350 sucedeuno Tarhunta-Radu. Entón as fronteiras do reino eran Tuwanuwa (Tyana a uns 170 km ao sur de Hattusas) e Uda (non identificada) e tivo contactos diplomáticos con Amenhotep III de Exipto, ao que pediu unha filla en matrimonio, pero probabelmente non lle foi concedida. Zippasla desapareceu da historia de Arzawa, e parece ser que o centro do poder se desprazou cara a Apasa ou Apasas, a capital tradicional do reino.

|  |  |
| --- | --- |
| Control de autoridades | 
* Wd: Q1070404
* EBID: ID

 |
**Modesto Bará Álvarez**, nado en Pontevedra en 1898 e finado na mesma cidade o 15 de xaneiro de 1973, foi un xornalista galego.

Traxectoria
-----------

Iniciou os seus estudos no seminario de Herbón, e despois seguiu as carreiras de Maxisterio e Veterinaria. Nos seus primeiros anos foi profesor de latín e despois colaborou en *El Pueblo Gallego*, *Diario de Pontevedra*, *El Progreso* e *Faro de Vigo*, máis tarde desempeñou o cargo de director de *Galicia Nueva*, de Vilagarcía de Arousa e dirixiu as revistas *Hebe* e *Alborada*. Defendeu a orixe pontevedresa de Cristovo Colón, expoñendo as súas teorías en distintos artigos e traballos. En 1916, cando as Irmandades da Fala, convértese en comentarista innovador do rexionalismo tradicional. Entre 1917 e 1919 aparece vinculado ao círculo agrario pontevedrés que edita *La Raza*, periódico do que chegou a ser propietario. Foi membro titular do Instituto de Cultura Hispánica e colaborou en numerosas publicacións suramericanas.

Vida persoal
------------

Casou con Irene Temes Diéguez coa que tivo cinco fillos, entre eles o químico Salvador Bará Temes.

Véxase tamén
------------

### Bibliografía

* *Dicionario biográfico de Galicia*, t. 1, p. 90.

|  |  |
| --- | --- |
| Control de autoridades | 
* Wd: Q2917059
* WorldCat
* VIAF: 316547727
* LCCN: n2015037893

 |
***Madame Bovary*** é unha novela escrita por Gustave Flaubert. Publicouse por entregas en *La Revue de Paris* dende o 1 de outubro de 1856 até o 15 de decembro do mesmo ano; e en forma de libro, en 1857.

Foi traducida ó galego por Antonio Pichel e foi publicada pola Editorial Galaxia no ano 1994. No ano 2005, foi publicado de novo cunha tradución de Pichel dentro da colección Biblioteca Galega de Clásicos Universais.

Contexto histórico
------------------

A orixe do realismo, movemento da segunda metade do século XIX, atópase intrinsecamente ligado á novela épica, á novela naturalista e á novela máxica. Ademais de ser unha das seleccións literarias por excelencia no xénero do chamado romanticismo tardío, *Madame Bovary* constitúe un dos puntos de referencia para o movemento do realismo.

Porén, a historia tamén se acha estreitamente unida ó que se coñeceu como a novela alegórica, sendo tamén unha crítica á sociedade burguesa do século XIX, posterior á Revolución Francesa e ó goberno absolutista de Napoleón en Francia. Esta obra desenvolveuse en devanditos anos

En tres partes, cunha incrible agudeza literaria, Gustave Flaubert amósanos o seu punto de vista sobre a vida da sociedade de alto rango na Francia do temperán século XIX, ó casar o personaxe principal con alguén que nada lle ofrece máis que exhibila coma se fose un trofeo. *Madame Bovary* é, pois, máis que unha novela, un retrato fiel e un paradigma para a literatura realista e universal e para a filosofía francesa dos séculos XIX a XX.

Notas
-----

1. 1 2  *Madame Bovary*. Traducido por Antonio Pichel (1ª ed.). Vigo: Editorial Galaxia. 1994. ISBN 84-7154-900-X – vía Biblioteca da Tradución Galega.
2. ↑  *Madame Bovary*. Traducido por Antonio Pichel (1ª ed.). Arteixo: La Voz de Galicia. 2005. ISBN 84-9757-181-9 – vía Biblioteca da Tradución Galega.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Madame Bovary Modificar a ligazón no Wikidata*** |

### Outros artigos

* Biblioteca Galega de Clásicos Universais

### Ligazóns externas

* Texto orixinal no Project Gutenberg

|  |  |
| --- | --- |
| Control de autoridades | 
* Wd: Q193417
* WorldCat
* VIAF: 186570439
* BiTraGa: 520
* BNF: 11938746n
* EBID: ID
* GEC: 0039020
* GND: 4099183-0
* Gutenberg: 14155
* LCCN: no2006123688
* LibraryThing: 11837
* MusicBrainz: ID
* NLA: 35088294
* OL: OL893959W
* SELIBR: 365988
* SUDOC: 02731930X
* Theatricalia: 3ns
* Treccani: madame-bovary

 |
**Margarida Vázquez Veras**, nada na Coruña en decembro de 1954, é unha política nacionalista galega.

Traxectoria
-----------

Estudou no Instituto Social da Muller o bacharelato superior administrativo e, aos 17 anos, comezou a traballar na súa profesión, militando en organizacións do nacionalismo desde o ano 1974. Foi detida en agosto de 1975.

Foi a primeira presidenta da Asociación Cultural Alexandre Bóveda e presidiu a Federación de Asociacións de Veciños da Coruña e comarca, nos anos oitenta. Presidenta do Comité de Empresa no seu centro de traballo. Nas primeiras eleccións democráticas foi candidata a concelleira da Coruña en representación da coalición electoral BN-PG, non resultando elixida, pero tomou posesión como concelleira en abril de 1980 para substituír o seu compañeiro Xan Pombo Seoane. Participou na fundación do BNG.

No ano 1999 incorporouse de novo á actividade municipal, sendo elixida concelleira no Concello da Coruña e deputada provincial da Coruña en representación do BNG. Foi concelleira de Igualdade e Participación Cidadá no Concello da Coruña. En marzo de 2012 abandonou o BNG.

Notas
-----

1. ↑  *La Voz de Galicia*, 22-9-1976, p. 24.
2. ↑  *La Voz de Galicia*, 19-4-1980, p. 46
3. ↑  *La Voz de Galicia*, 3--3-2012, p. 11.
**Maxence Larrieu**, nado en Marsella o 27 de outubro de 1934, é un frautista francés.

Traxectoria
-----------

A súa nai era mestra de piano no Conservatorio. Comezou a estudar frauta moi novo, en 1944, no Conservatorio de Marsella con Joseph Rampal, o pai de Jean-Pierre Rampal.

Gañou o primeiro premio de frauta no Conservatorio de París en 1951 con Gaston Crunelle e o primeiro premio de música de cámara en París en 1953. En 1954, gaña o Concurso Internacional de Genève e de Múnic. Entre 1954 e 1966, foi o frauta solista da Opéra-Comique de París. En 1966, foi mestre nos Ánxeles. Dende 1966, repartiu o seu tempo entre París e Xenebra onde actualmente é profesor emérito no Conservatorio.

Paralelamente, realizou unha importante carreira solística, tocou en festivais e concertos coas mellores orquestras do mundo coma a English Chamber Orchestra, os Solistas de Zagreb etc.

|  |  |
| --- | --- |
| Control de autoridades | 
* Wd: Q2370185
* WorldCat
* VIAF: 266268847
* AllMusic: mn0000002466
* BNE: XX994545
* BNF: 13896356q
* CiNii: DA10651730
* Discogs: 844246
* Europeana: ID
* LCCN: n82109856
* MusicBrainz: ID
* NKC: xx0156111
* NTA: 105375748
* Songkick: 588193
* SUDOC: 157612600

 |
**Margarita Costa Tenorio**, nada en Vigo o 16 de febreiro de 1951 e finada en Madrid o 21 de decembro de 2012, foi unha bióloga galega especializada en botánica.

Traxectoria
-----------

Emigrou a Madrid coa súa familia, e licenciouse en bioloxía pola Universidade Complutense de Madrid en 1974. Ese mesmo ano ingresou como profesora na Facultade de Bioloxía, na que desenvolveu toda a súa carreira profesional ata a súa xubilación en 2011.

En 1978, obtivo o grao de doutora coa defensa da súa tese *Contribución al estudio de la flora y vegetación de la Alcarria de Cuenca*. Foi profesora adxunta dende 1979 e profesora titular dende 1987. En todo este tempo como docente impartiu a materia Fitosocioloxía, posteriormente denominada Vexetación Ibérica.

Na súa dilatada carreira profesional especializouse no eido da botánica, creando un grupo de traballo entre profesorado e alumnado, froito do traballo deste foi a publicación do libro *Los bosques ibéricos*.

Dirixiu diferentes teses doutorais, destacando unha presentada en 1996 cuxa temática é un estudo etnobotánico da serra Mágina (Xaén) e en 1998 outra tese doutoral sobre a distribución dos piñeirais albares do Sistema Central Español.

Notas
-----

1. ↑  Ángel Ramón Núñez. "In Memoriam Margarita Costa Tenorio (1951-2012)" Botanica Complutensis 37:223-225.2013. Consultado 5 de marzo de 2016.

|  |  |
| --- | --- |
| Control de autoridades | 
* Wd: Q19812387
* WorldCat
* VIAF: 317290962
* ISNI: 0000 0004 5286 0440
* NTA: 39429761X

 |
**Marcos Mata**, nado o 1 de agosto de 1986 en Mar del Plata, Buenos Aires, é un xogador de baloncesto profesional de nacionalidade arxentina que na actualidade milita nas filas do CB Sevilla da Liga ACB.

Traxectoria
-----------

Marcos Mata foi xogador de fútbol antes de pasar ao baloncesto. Con dezaseis anos comezou a xogar no equipo Perañol. 

Foi internacional coa Selección arxentina en numerosas ocasións coa que conseguiu medallas nos Torneos Suramericanos: Porto Mont 2008 (ouro) e Neiva 2010 (prata). Tamén, no ano 2010, logrou finalmente a súa convocatoria ao Mundial de Turquía 2010, ao substituír a Andrés Nocioni, quen se lesionou pouco tempo antes do comezo do torneo. 

No ano 2012, a Mata citárono para competir nos Xogos Olímpicos de Londres, nos que realizou un gran torneo. Ademais, foi o primeiro baloncestista marplatense en participar nuns xogos olímpicos.

Véxase tamén
------------

### Ligazóns externas

Referencias
-----------

* Perfil no Mundial de baloncesto do 2010 en Turquía *(en inglés)*


|  |  |
| --- | --- |
| Control de autoridades | 
* Wd: Q2437389
* ACB: 20210664
* FIBA: 65848
* Sports Reference: marcos-mata-1

 |
**Marcus Mosiah Garvey** Heroe Nacional de Xamaica, nado o 17 de agosto de 1887 e finado o 10 de xuño de 1940, foi un publicista, xornalista, entrepreneur, nacionalista negro, e fundador da Universal Negro Improvement Association and African Communities League (UNIA-ACL).

Traxectoria
-----------

Garvey, naceu en St. Ann's Bay, Saint Ann Parish, Xamaica de Marcus Mosiah Garvey Sr. un masón, e Sarah Jane Richards, traballadora doméstica e labrega. Dos once fillos da parella só Garvey, e súa irmá Indiana, acadaron a madurez. Do pai de Garvey dicíase que tiña unha grande biblioteca e que foi el quen lle traspasou o amor pola lectura.

Garvey é mellor lembrado por ser un importante fundador do Movemento de Regreso a África Back-to-Africa movement, que animaba aos descendentes de africanos para volver á súa patria ancestral. Este movemento puido inspirar outros, especialmente Nación do Islam (Nation of Islam), ao movemento Rastafari, que reclama a Garvey como un profeta. Garvey dicía defender a ancestralidade africana para "redimir" África e para que as potencias coloniais europeas marchasen de alí.

|  |  |
| --- | --- |
| Control de autoridades | 
* Wd: Q272504
* WorldCat
* VIAF: 34456975
* BMT: 157220
* BNB: ID
* BNF: 11904225q
* BRE: 2344543
* CiNii: DA0174431X
* Discogs: 438502
* EBID: ID
* FAST: 38725
* GND: 118716468
* IMDb: nm0308768
* ISNI: 0000 0001 2127 2214
* LCCN: n79074501
* MusicBrainz: ID
* NKC: kup19970000030489
* NNDB: 000032002
* NTA: 068437935
* OBP: ID
* ODNB: 60164
* OL: OL346832A
* SELIBR: 278633
* SNAC: w6vt1sg1
* SUDOC: 026882914
* WikiTree: Garvey-222

 |